CELEX: E2004C0371
Language: sk
Date: 2004-12-15 00:00:00
Title: Rozhodnutie Dozorného orgánu EZVO č. 371/04/COL z 15. decembra 2004, ktorým sa zrušuje kapitola 26 usmernení o štátnej pomoci multisektorálneho rámca regionálnej pomoci pre veľké investičné projekty a korým sa po štyriadsiaty deviatykrát menia a dopĺňajú procesné a hmotné pravidlá v oblasti štátnej pomoci

10.3.2005   
            
            
               SK
            
            
               Úradný vestník Európskej únie
            
            
               L 63/29
            
         
      ROZHODNUTIE DOZORNÉHO ORGÁNU EZVO
   
   č. 371/04/COL
   z 15. decembra 2004,
   ktorým sa zrušuje kapitola 26 usmernení o štátnej pomoci multisektorálneho rámca regionálnej pomoci pre veľké investičné projekty a korým sa po štyriadsiaty deviatykrát menia a dopĺňajú procesné a hmotné pravidlá v oblasti štátnej pomoci
   DOZORNÝ ORGÁN EZVO,
   so zreteľom na Dohodu o Európskom hospodárskom priestore (1), najmä na jej články 61 až 63 a jej protokol 26,
   so zreteľom na Dohodu medzi štátmi EZVO o založení Dozorného orgánu a Súdneho dvora (2), najmä na jej článok 24, článok 5 ods. 2 písm. b) a článok 1 v časti I protokolu 3,
   keďže podľa článku 24 dohody o dozore a súde Dozorný orgán EZVO zabezpečí účinnosť ustanovení Dohody o EHP týkajúcich sa štátnej pomoci;
   keďže podľa článku 5 ods. 2 písm. b) dohody o dozore a súde Dozorný orgán EZVO vydá oznámenia a usmernenia o záležitostiach zaoberajúcich sa dohodou o EHP, ak táto dohoda alebo dohoda o dozore a súde to výslovne tak upravuje alebo ak Dozorný orgán EZVO to považuje za potrebné;
   pripomínajúc procesné a hmotné pravidlá v oblasti štátnej pomoci (3) prijaté 19. januára 1994 Dozorným orgánom EZVO;
   keďže Dozorný orgán EZVO prijal 4. novembra 1998 (4) usmernenia o multisektorálnom rámci regionálnej pomoci pre veľké investičné projekty na skúšobnú dobu v trvaní troch rokov, ktorá bola neskôr predĺžená do 31. decembra 2002 a v niektorých sektoroch sa uplatňovala do 31. decembra 2003;
   keďže Komisia Európskych spoločenstiev vydala 19. marca 2002 (5) nové oznámenie o multisektorálnom rámci regionálnej pomoci pre veľké investičné projekty;
   keďže Dozorný orgán EZVO vo svojom rozhodnutí kolégia 263/02/COL 18. decembra 2002 (6) prijal podobný rámec ako novú kapitolu 26A usmernení;
   keďže kapitola 26A obsahuje nový multisektorálny rámec, ktorý nadobudol platnosť 1. januára 2003 alebo 1. januára 2004 v závislosti od príslušného sektora;
   keďže pôvodný multisektorálny rámec regionálnej pomoci pre veľké investičné projekty by sa preto mal zrušiť,
   PRIJAL TOTO ROZHODNUTIE:
   
               1.
            
            
               Kapitola 26 usmernení o štátnej pomoci sa zrušuje.
            
         
               2.
            
            
               Štáty EZVO budú o tomto rozhodnutí informované listom, ktorý bude obsahovať kópiu tohto rozhodnutia.
            
         
               3.
            
            
               Komisia Európskych spoločenstiev dostane v súlade s písmenom d) protokolu 27 dohody o EHP kópiu tohto rozhodnutia.
            
         
               4.
            
            
               Rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
            
         
               5.
            
            
               Autentické je rozhodnutie v anglickom jazyku.
            
         
      V Bruseli 15. decembra 2004
      
         
            Za Dozorný orgán EZVO
         
         
            predseda
         
         Hannes HAFSTEIN
         
         
            člen kolégia
         
         Bernd HAMMERMANN
         
      
   
   
      (1)  Ďalej uvádzanú len ako dohoda o EHP.
   
      (2)  Ďalej uvádzanú len ako dohoda o dozore a súde.
   
      (3)  Usmernenia pre uplatňovanie a výklad článkov 61 a 62 dohody o EHP a článku 1 protokolu 3 dohody o dozore a súde, prijaté a vydané Dozorným orgánom EZVO 19.1.1994 (Ú. v. ES L 231, 3.9.1994, dodatok EHP č. 32), naposledy zmenené a doplnené rozhodnutím orgánu č. 305/04/COL z 1. decembra 2004 (zatiaľ neuverejnené), ďalej uvádzané len ako usmernenia o štátnej pomoci.
   
      (4)  Ú. v. ES L 111, 29.4.1999, Dodatok EHP č. 18, odpovedajúce oznámeniu Komisie – Multisektorálny rámec regionálnej pomoci pre veľké investičné projekty (Ú. v. ES C 107, 7.4.1998, s. 7).
   
      (5)  Ú. v. ES C 70, 19.3.2002, s. 8.
   
      (6)  Zatiaľ neuverejnené.